Of mikið - of hratt

Púkinn fær ekki alveg séð að innistæða sé fyrir þessari miklu og hröðu styrkingu krónunnar. Hún er auðvitað eðlileg miðað við að öllum er leyft að selja gjaldeyri en aðeins útvöldum er leyft að kaupa hann.

Það er auðvelt að hækka gengið á þennan hátt - bankarnir geta selt hver öðrum gjaldeyri á víxl og meðan þeir ráða því hverir aðrir fá að kaupa er auðvitað auðvelt fyrir þá að hækka gengið. Hærra gengi krónunnar hentar bönkunum að sjálfsögðu vel sem stendur, því gjaldeyrissjóðir þeirra eru orðnir frekar ræfilslegir.

Vandamálið er bara að gengi krónunnar er ekki stýrt af framboði of eftirspurn - ekki fyrr en þeir geta keypt gjaldeyri sem vilja er merkingarlaust að tala um að krónan hafi verið sett á flot.

Þessi hækkun í gær og dag er að mati Púkans of mikil og of hröð - það er engin innistæða fyrir henni.

Fyrri ummæli:
Skelfing geta menn verið neikvæðir.

Ónefnt aðflutningsfyrirtæki sem flytur inn matvæli hefur ekki fengið aðgang að gjaldeyri og er því uppiskroppa með sumar vörutegundir. Ég vona að þessi aðgerð hafi víkkað hringinn nóg til að ég geti fengið á ný nauðsynjavöru.

||

já, ég er ansi hreint hrædd um að þú hafir rétt fyrir þér, Púki sæll :(

||

Ég var einmitt að hugsa á þezzum nótum, hvað eiginlega gæti valdið styrkíngu krónunnar svo snart. Handafl ?

||

"Vandamálið er bara að gengi krónunnar er ekki stýrt af framboði of eftirspurn - ekki fyrr en þeir geta keypt gjaldeyri sem vilja er merkingarlaust að tala um að krónan hafi verið sett á flot."...nákvæmlega það sem ég hræðist Púki! Vil ekki fagna og snemma, hef fengið nóg af BLEKKINGUM!

||

Þessi styrking er snilld, ég er farinn að skoða nýja Pallbíla til kaups á meðan krónan er svona "sterk"!

||

Gervigengi er rétta orðið. Ég "keypti gjaldeyri" úr hraðbanka hér á Indlandi seint á föstudaginn, til að græða á gengislækkuninni.

Gengið sem ég fékk var yfir 3kr/rúpíu sem er sögulegt hámark - þó það ætti að hafa lækkað úr 2,9 í 2,4 síðustu daga.

Ummæli:
Sammála þér. Gengishækkunin kemur sér að sjálfsögðu vel fyrir heimilinn og þá sem datt til hugar að taka há lán í erlendri mynt. En hækkunin er að sjálfsögðu tilbúin, það væri meira en lítið skrýtið ef þetta hefði farið á annan veg þrátt fyrir allar takmarkanirnar á seldum Krónum. Þetta er gott gerviástand, en menn meiga ekki falla í gryfjur vegna þess.

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni